Ngoko ukuze sisinde simele sizinikele kuYehova uThixo size sifunde ngehambo nezenzo ezimkholisayo. (Zefaniya 2:3) Kunokuba silandele umndilili ongazihoyanga iziganeko ezibonisa ukuba isiphelo sikufuphi, simele ‘sihlale sibulindile yaye sibukhumbula ubukho bemini kaYehova.’ AmaNgqina kaYehova angakubonisa eBhayibhileni indlela onokusinda ngayo ngaloo mini. Ekubeni wayeyimvumi ephambili kwiqela lomculo elidumileyo, uEsa wayenukelwa yimpumelelo. Sekunjalo, uEsa wayengonwabanga. Uthi: “Nangona ndandikuthanda ukuba kunye neqela lam, ndandisithi kukho okubhetele endisafanele ndikufumane ebomini.” Noko ke, ekuhambeni kwexesha uEsa wadibana nelinye iNgqina likaYehova. UEsa uthi: “Ndalihlaba ngemibuzo.” Indlela elaliyicacisa ngayo iBhayibhile kunye neempendulo zalo zandenza ndanomdla, ibe ngenxa yoko laqalisa ukufundisa iBhayibhile. Oko uEsa wakufumanayo njengoko wayefundiswa iBhayibhile kwamfikelel’ intliziyo yaye kwamenza wazinikela kuYehova. Uthi: “Ngaphambili, ndandingena ndiphuma ezingxakini. Kodwa ngoku ubomi bam butshintshile yaye bunenjongo.” * Yanayin tattoo naka kawai za a iya nunawa lokacin da kake da haɗin ra'ayoyin da gyare-gyare tare da kai. Lokaci ne lokacin da mutane ba su da godiya sosai #kayayyaki suna ganin yanar gizo